《桓妒妻》
宋代·梅尧臣

昔闻桓司马，娶妾貌甚都。
其妻南郡主，悍妒谁与俱。
持刀拥群南，迳往将必屠。
妾时在窗前，解鬟临镜梳。
鬒发云垂地，莹姿冰照壶。
妾初见主来，绾髻下庭隅。
敛手语出处，国破家已殂。
无心来至此，岂愿奉君娱。
今日苟见杀，虽死生不殊。
主乃掷刃前，抱持一长吁。
曰我见犹怜，何况是老奴。
盛怒反为喜，哀矜非始图。
嫉忌尚服美，伤哉今亦无。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。